stanford-oval/wikipedia huggingface dataset:
PKI
PKI-termejä

Varmennetta (engl. Certificate) verrataan usein henkilötodistukseen, vaikka vertaus on harhaanjohtava. Henkilötodistus on vain asianomaisen itsensä hallussa, kun taas varmennetta monistetaan ja jaellaan vapaasti ja varmennetta voi käyttää myös salaukseen ilman tunnistamista. Salaaja tarvitsee vastaanottajan julkisen avaimen, ja tunnistava taho tarvitsee tunnistettavan tahon julkisen avaimen. PKI/X.509-standardin ajatuksen mukaan avain saadaan molemmissa tapauksissa varmenteena. Se voidaan hankkia joko erikseen etukäteen, tai saada osana protokollaa yhteyttä avatessa. Yleisimmistä tietoturvajärjestelmistä esimerkiksi SSL/TLS ja S/MIME käyttävät aina X.509-varmenteita ja IPSec voi käyttää niitä. PGP on tunnettu julkisen avaimen sovellus, jolla on oma, X.509-standardista poikkeava avainmuotonsa ja varmennefilosofiansa.
Varmentaja (engl. Certificate Authority, CA) on taho, joka myöntää varmenteita. Varmentajan tehtävä on selvittää, onko varmenteen hakija todella se, joka väittää olevansa. Suomen valtion virallisen PKI:n varmentajana toimii Väestörekisterikeskus. He ovat delegoineet varmenteita hakevien käyttäjien henkilöllisyyden todentamisen poliisille. Jos haet nykyään henkilökorttia, täytyy sinun todentaa henkilöllisyytesi poliisiasemalla, jolloin saat sirullisen kortin varmenteineen. Väestörekisterikeskus allekirjoittaa varmenteen, jossa nimesi on. Maailmalla tunnettuja varmentajia ovat esimerkiksi sellaiset yritykset kuin Thawte, Verisign tai Entrust. Kymmenien tunnettujen varmentajien allekirjoitukset kelpaavat automaattisesti esimerkiksi Microsoft-tuotteille tai Mozilla-selaimelle; nämä ohjelmat suostuvat käyttämään tällaisessa varmenteessa olevaa julkista avainta ilman varoitusta. Kyseisillä yrityksillä on intressi todentaa varmenteiden hakijoiden henkilöllisyys mahdollisimman hyvin, tai heidän maineensa luotettavana firmana katoaa. Kuitenkin 2011–2012 on paljastunut useita varmenteiden myöntäjiin kohdistuneita tietomurtoja. Yksittäisiä varmenteita voi perua; toisaalta selaimet eivät usein välitä, vaikka sulkulistojen tarkastus epäonnistuu. Kokonaisen varmentajan varmenteen peruutus on käytännössä mahdotonta, koska tämä vaikuttaisi kaikkiin sen asiakkaisiin.
Digitaalinen allekirjoitus tai "sähköinen allekirjoitus" on PKI-allekirjoitus, jossa tietyn viestin sisältö allekirjoitetaan. Allekirjoitus voidaan yhdistää tiettyyn varmenteeseen ja varmistua siitä, että viestiä ei ole muutettu. Myös varmenteen myöntäjän täytyy olla luotettu, tai vaarana on, että allekirjoitus viittaa henkilöllisyyteen, joka oli väärennetty jo varmenteeseen. Paljolti jälkimmäisestä vaatimuksesta on syntynyt esim. EU:n määrittelemä "laatuvarmentajan" ja "laatuvarmenteen" käsite.
PKI-kritiikkiä

PKI ideana on peräisin ajalta ennen Internetiä, mutta kovasta yrityksestä huolimatta PKI-markkinat ovat hyvin pienet. Suurin osa luottamuksellisesta viestinnästä, mukaan lukien kaupankäynti verkoissa, tapahtuu joko ilman PKI:tä tai sitä hyvin pinnallisesti soveltaen, lähinnä vain SSL-palvelinvarmenteen muodossa. PKI-järjestelmiin on kuitenkin investoitu huomattavia summia. Useimmat PKI-hankkeet ovat kuitenkin olleet melko vaatimattomia menestyksiä. Syiksi on mainittu mm. julkisen avaimen teknologian käsitteellinen vaikeus, X.509-standardin puutteet ja epämääräisyys ja siten yhteensopivuusongelmat sekä teknologian, liike-elämän, juridiikan ja politiikan sekoittuminen hankalasti varmenteiden luottamussuhteissa.
Valtiontalouden tarkastusvirasto arvostelee Suomen valtion varmennehankkeita:
»"...Tarkastuksen piiriin kuuluneiden tunnistuspalveluiden kehittämis- ja käyttökustannukset olivat vuosina 1999–2007 yhteensä noin 40 miljoonaa euroa...Kuitenkaan tarpeita tunnistuspalveluiden käytölle sähköisessä asioinnissa ei ole selvitetty riittävästi..."»
Vastaava tarkastusvirasto GAO sanoo Yhdysvalloissa:
»"...The federal government has spent about $1 billion on 89 public key infrastructure programs among 20 major agencies in recent years, but the results of those programs are mixed..."»
Uudessa-Seelannissa:
»"...Based upon overseas and New Zealand experiences, it is obvious that a PKI implementation project must be approached with caution. Implementers should ensure their risk analysis truly shows PKI is the most appropriate security mechanism and wherever possible consider alternative methods..."»
Aiheesta muualla

Everything you Never Wanted to Know about PKI but were Forced to Find Out (PDF) (englanniksi)
PKI Considered Harmful (englanniksi)
Oliver Lauridsen

| Oliver Lauridsen |
| --- | --- |

Henkilötiedot
Syntynyt: 24. maaliskuuta 1989 (ikä 35) Gentofte, Tanska
Kansalaisuus:   Tanska
Jääkiekkoilija
Lempinimi:  Great Dane
Pelipaikka:  puolustaja
Maila:  vasen
Pituus:  197 cm
Paino:  103 kg
Seura
Seura:  TPS
Sarja:  SM-liiga
Pelinumero:  7
Pelaajaura
Pääsarjaura:  2013–
Aik. seurat:  Gentofte Stars (Tanska I) Adirondack Phantoms (AHL) Philadelphia Flyers (NHL) Lehigh Valley Phantoms (AHL) Frölunda HC (SHL) Jokerit (KHL) Malmö Redhawks (SHL)
NHL-varaus:  196. varaus, 2009 Philadelphia Flyers
Oliver Holton Lauridsen (s. 24. maaliskuuta 1989 Gentofte, Tanska) on tanskalainen jääkiekkopuolustaja, joka pelaa SM-liigajoukkue Turun Palloseurassa. Hän toimii joukkueen varakapteenina. Isokokoinen Lauridsen on 197 senttimetrin pituinen ja 103 kilogramman painoinen. Hän on pelannut urallaan myös 16 NHL-ottelua Philadelphia Flyersissa.
Ura > Maajoukkueura

Lauridsen edusti Tanskaa Pekingin olympiakisoissa 2022 sekä MM-kilpailuissa vuosina 2013, 2014, 2015, 2016, 2017, 2018, 2019, 2021, 2022, 2023 ja 2024. Hän toimi vuosien 2021 ja 2024 turnauksissa joukkueensa varakapteenina. Lauridsen teki maajoukkuedebyyttinsä vuoden 2013 turnauksen avausottelussa 4. toukokuuta 2013 Kanadaa vastaan. Valmentajat valitsivat hänet Tanskan turnauksen yhdeksi kolmesta parhaasta pelaajasta. Lauridsen pelasi myös Pyeongchangin olympiakisojen 2018 ja Pekingin olympiakisojen 2022 karsinnoissa. Yhteensä Lauridsen on pelannut 140 A-maaottelua tehden 14 syöttöpistettä.
Lauridsen pelasi myös alle 20-vuotiaiden MM-kilpailuissa vuosina 2007, 2008 ja 2009. Vuoden 2007 turnaus päättyi I-divisioonan A-lohkon kultaan ja nosti Tanskan seuraavaksi vuodeksi pääsarjaan. Joukkue putosi taas vuoden päästä I-divisioonaan, jonka B-lohkon hopeaa Lauridsen voitti vuonna 2009.
Lauridsen pelasi myös 18-vuotiaiden I-divisioonan MM-kilpailuissa vuosina 2006 ja 2007. Ensimmäinen turnaus päättyi B-lohkon hopeaan ja jälkimmäinen B-lohkon kultaan sekä sarjanousuun seuraavaksi vuodeksi pääsarjaan.
Perhe

Lauridsenin pikkuveli Markus on Tanskan maajoukkuepuolustaja, joka pelaa Saksan DEL-liigan Löwen Frankfurtissa.
Jaakko Hietikko (jalkapalloilija)

| Henkilötiedot |
| --- | --- | --- | --- |
Syntymäaika: 13. tammikuuta 1994 (ikä 30)
Syntymäpaikka: Tuusula, Suomi
Pelipaikka: hyökkääjä
Pituus: 177 cm
Paino: 66 kg
Seura
Seura:  Jazz
Pelinumero: -
Junioriseurat
2001–2005:  TuPS
2006:  Allianssi
2007–2011:  Honka
Seurat
| Vuodet | Seura | O | (M) |
| 2011–2013 |  Pallohonka | 60 | (16) |
| 2012–2013 |  Honka | 10 | (0) |
| 2013 |  PKKU | 5 | (1) |
| 2014– |  FC Lahti | 5 | (0) |
| 2014 | →  FC Lahti Akatemia | 5 | (0) |
| 2014– | →  Jazz (laina) | 0 | (0) |
| Yhteensä | Yhteensä | 85 | (17) |
Maajoukkue
| 2009 |  Suomi U15 | 4 | (3) |
| 2009–2010 |  Suomi U16 | 15 | (4) |
| 2011 |  Suomi U17 | 4 | (1) |
| 2012 |  Suomi U18 | 6 | (1) |
| 2013 |  Suomi U19 | 2 | (0) |
 Seurajoukkueuran tilastot kattavat vain kansalliset sarjat, päivitetty 15. elokuuta 2014.
Jaakko Hietikko (s. 13. tammikuuta 1994 Tuusula) on suomalainen jalkapalloilija. Pelipaikaltaan hän on hyökkääjä. Hietikko edustaa Ykkösessä pelaavaa FC Jazzia lainalla Veikkausliigan FC Lahdesta.
Hietikko pelasi ensimmäiset Veikkausliiga-ottelunsa FC Hongassa kaudella 2012. Hän purki sopimuksensa Hongan kanssa kesken kauden 2013 ja siirtyi PK Keski-Uusimaahan. Tammikuussa 2014 hän allekirjoitti vuoden mittaisen sopimuksen FC Lahden kanssa.
Saavutukset

Suomen Cupin voitto 2012
Joensuu (Kouvola)

Joensuu on Kouvolan Elimäellä sijaitseva kylä. Se sijaitsee nykyisen Kouvolan kaupungin ja entisen Elimäen kunnan eteläosassa, Tallusjoen varrella Tammijärven pohjoispuolella. Joensuu on entisen Elimäen kunnan rekisterikylä, ja kuuluu nykyisin Etelä-Elimäen kaupunginosaan. Joensuu sijaitsee aivan Pyhtään kunnan (entisen Ruotsinpyhtään kunnan ja Itä-Uudenmaan maakunnan) rajan vieressä. Joensuusta on matkaa Elimäen kirkonkylälle 18 kilometriä, Kouvolaan 40 kilometriä, Pyhtäälle 22 kilometriä ja Loviisaan 36 kilometriä.
Jamaikankolibrit

| Jamaikankolibrit |
| --- | --- |
 Jamaikanpyrstökolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Jamaikankolibrit Trochilus  Linnaeus, 1758
Katso myös
   Jamaikankolibrit Wikispeciesissä   Jamaikankolibrit Commonsissa 
Infobox OKNimi-testi OK: 
Jamaikankolibrit (Trochilus) on kolibrien heimoon kuuluva lintusuku. Sukuun kuuluu kaksi Jamaikalla elävää lajia.
Jamaikankolibrilajit

Jamaikanpyrstökolibri (Trochilus polytmus)
Tarhapyrstökolibri (Trochilus scitulus)
Jeffrey Zaslow

Jeffrey Zaslow
Jeffrey Zaslow (6. lokakuuta 1958 – 10. helmikuuta 2012) oli yhdysvaltalainen toimittaja ja kolumnisti.
Zaslow työskenteli The Wall Street Journalissa 1983–1987. Sen jälkeen hän siirtyi Chicago Sun-Timesiin, joka järjesti kirjoituskilpailun kolumnisti Ann Landersin korvaamiseksi. Zaslow voitti kilpailun yli 12 000 ehdokkaan joukosta, ja hän toimi Chicago Sun-Timesin kolumnistina 1987–2001. Hänet palkittiin vuonna 2000 Will Rogers Humanitarian Awardilla. Palkinto annettiin Zaslow'lle siitä, että hän tuki kolumneillaan hanketta, joka auttoi 47 000 vähäosaista chicagolaislasta.
Vuosina 1994–2002 Zaslow kirjoitti kolumneja myös USA Weekend -julkaisuun, joka ilmestyi sunnuntaisin noin 550 sanomalehden mukana. Chicago Sun-Timesin jälkeen hän palasi Wall Street Journaliin. Hän kirjoitti lehteen "Moving On" -kolumnia, joka käsitteli takaiskuista eteenpäin siirtymistä. Vuonna 2003 National Society of Newspaper Columnists palkitsi Zaslow'n kolumnin parhaana yhteistä hyvää käsittelevänä kolumnina, joka ilmestyy lehdessä, jonka levikki on yli 100 000.
Zaslow oli kuuntelemassa syyskuussa 2007 haimasyöpää sairastavan Randy Pauschin luentoa "Kuinka todella toteutat lapsuudenhaaveesi". Zaslow kirjoitti aiheesta kolumnin seuraavana päivänä. Wall Street Journalin verkkosivuilla oli kolumnin ohella viiden minuutin leike luennosta. Kolumni rikkoi verkkosivujen luku- ja video katseluennätyksen. Zaslow kirjoitti lopulta Pauschin kanssa luennosta kirjan nimellä Jäähyväisluento, joka nousi The New York Timesin bestseller-listalle. Zaslow kirjoitti vuonna 2009 Chesley Sullenbergerin muistelmat Highest Duty sekä teoksen The Girls from Ames, joka käsitteli amesilaisen naisryhmän pitkää ystävyyttä.
Zaslow kuoli 10. helmikuuta 2012 sattuneessa auto-onnettomuudessa Pohjois-Michiganissa. Hän oli kuollessaan 53-vuotias.
Joenperä (Loimaa)

Pirkko Jaakolan kuunnelman Eksyssuon lapset (1981) tapahtumat sijoittuvat Loimaan Joenperän kylään. Kuvassa kuunnelman tapahtumapaikkoja Loimaan Eksyssuolla.
Joenperä on kylä Loimaalla Varsinais-Suomessa. Kylä kuuluu yhdessä lähikyliensä Hattulan ja Sieppalan kanssa viereisen Kauhanojan kyläkeskuksen vaikutusalueeseen, ja aiemmin kaikki neljä kylää ovat kuuluneet Loimaan kuntaan.  Kylä sijaitsee Loimijoen sivujoen Petäjoen latvoilla viimeisenä jokivarren kylänä, ja sen alueelle ulottuu etelässä laaja Eksyssuo, josta Petäjoki saa alkunsa. Joenperän naapurikyliä Loimaalla ovat Kauhanoja pohjoisessa, Hattula ja Piltola lännessä sekä Mellilän Vähäperä etelässä. Kaakossa Pirttiniemennokan rajapaikalla rajanaapureina ovat Ypäjän Manninen, Someron Viluksela ja Kosken Isosorvasto.
Eksyssuon saaressa kylän alueella sijaitsee loimaalaisen taiteilija Alpo Jaakolan (1929–1997) rakentama Suomökki, jonka nykyinen omistaja on Metsähallitus ja käyttöoikeuden haltija Kauhanojan kyläyhdistys. Yhdistys järjestää mökille talvisin kuutamohiihdon, ja mökin pihalla on vuodesta 2006 syksyisin esitetty Alpo Jaakolan sisaren, kirjailija Pirkko Jaakolan kuunnelmaa Eksyssuon lapset vuodelta 1978. Eksyssuolla, kylän rajalla on myös neljän, aiemmin viiden kunnan ja kolmen historiallisen maakunnan rajapaikka Pirttiniemennokka.
Jaakko Hissa (liikemies)
Toimitustöitä

"Uusi-Sampo" : arpakirja nuorisolle ; tätä seuraa 12-kulmainen heittiö; toim. Jaakko Hissa. 3. lis. painos Isak Julin, Tampere 1903, 4. lis. painos 1907, 6. painos 1915
Jaakko Uotila (yritysjohtaja)

Jaakko Uotila (s. 1949) on suomalainen proviisori. Hän oli Alkon toimitusjohtaja vuosina 2001–2013 eläkkeelle jäämiseensä saakka.
Aiemmin Uotila työskenteli Orion yhtymässä 1977–1996 ja Yliopiston Apteekin toimitusjohtajana 1996–2001.
Johan Erik Bergbom

Johan Erik Bergbom (17. marraskuuta 1796 – 13. syyskuuta 1869 Helsinki) oli suomalainen senaattori ja valtioneuvos.
Bergbomin vanhemmat olivat Saloisten kihlakunnan kruununvouti, hovineuvos Gabriel Bergbom (1768–1838) ja Katarina Elisabet Peldan. Hän pääsi ylioppilaaksi 1812 ja valmistui Turun akatemiasta filosofian kandidaatiksi ja maisteriksi 1819 sekä molempien oikeuksien kandidaatiksi 1823. Bergbom sai varatuomarin arvon 1824. Myöhemmin hän valmistui vielä molempien oikeuksien tohtoriksi 1840 ja hänestä tuli riemumaisteri 1869.
Bergbom oli Vaasan hovioikeudessa kanslistina 1826–1831, aktuaarina 1831–1832, ylimääräisenä viskaalina 1832, notaarina 1832–1835 ja varakanneviskaalina 1835–1839. Hän oli sitten Viipurin hovioikeudessa asessorina 1839–1850 ja hovioikeudenneuvoksena 1850–1857. Bergbom oli Suomen senaatin oikeusosastolla senaattorina 1851–1869. Hän sai valtioneuvoksen arvon 1855.
Bergbom oli naimisissa vuodesta 1833 Fredrika Juliana Roschierin (k. 1854) kanssa, jonka isä oli laamanni Erik Gustaf Roschier (1788–1846). Heidän poikiaan olivat Suomalaisen teatterin johtaja Kaarlo Bergbom, Suomen Pankin pankinkomissaari, kamarineuvos Axel Gabriel Bergbom (1846–1900) ja senaattori Erik Ossian Bergbom, aateloituna vuodesta 1903 Wuorenheimo. Bergbomin tyttäriä olivat Suomalaisen teatterin toisena johtajana toiminut Emilie Bergbom ja järjestövaikuttajana tunnettu Augusta af Heurlin. Kolmas tytär Fredrika Elisabet oli naimisissa senaattori Axel Gustaf Samuel von Troilin kanssa.
Jenny Lindén Urnes

| Jenny Lindén Urnes> Henkilötiedot |
| --- | --- |
Syntynyt: 29. maaliskuuta 1971 (ikä 53)
Muut tiedot
Omaisuus:  1,1 miljardia dollaria (3/2018)
Yritys:  Lindéngruppen
Jenny Ulrika Ulfsdotter Lindén Urnes (s. 29. maaliskuuta 1971) on ruotsalainen yritysjohtaja, joka johtaa Lindéngruppenia hallituksen puheenjohtajana. Hän peri 38-vuotiaana isältään Ulf Gösta Lindéniltä (1937–2009) kolmen miljardin kruunun varallisuuden Lindengruppenin osakkeina. Maaleja ja pintakäsittelyaineita valmistavia yhtiöitä omistava Lindéngruppen oli Ulf Lindénin muodostama yritys. Maaliskuussa 2018 yhdysvaltalainen talousjulkaisu Forbes arvioi Lindén Urnesin omistusten arvoksi 1,1 miljardia dollaria.
Lindéngruppenin hallituksen ohella Lindén Urnes toimii konsernin usean tytäryrityksen hallituksissa. Hän on myös tukholmalaista Färgfabriken-taidehallia ylläpitävän säätiön hallituksen puheenjohtaja. Lindéngruppen on taidehallin pääsponsori.
Lindén Urnes on suorittanut Lontoon yliopiston Heythrop Collegessa alemman korkeakoulututkinnon filosofia pääaineenaan (1995). Hän on Lundin yliopiston kunniatohtori (2015).
Aiheesta muualla

Interview with Jenny Lindén Urnes – sustaining success (16.11.2012) (englanniksi) (lindengruppen.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Jenny Lindén Urnes
Käännös suomeksi
Johan Conrad Weber

Johan Conrad Weber (3. elokuuta 1723 - 18. tammikuuta 1788 Mikkeli) oli suomalainen luutnantti, joka tuli tunnetuksi perunanviljelyn uranuurtajana Savossa.
Weberin vanhemmat olivat Conrad Anders Weber (1694-1754) ja Catharina Charlotta Brase (1700-1761). Hän oli naimisissa vuodesta 1753 Anna Elisabet Tawaststjernan (1730-1802) kanssa.
Weber palveli Savon ja Savonlinnan läänin jalkaväkirykmentin majurin komppanian aliluutnanttina. Hän omisti Mikkelissä sijainneen Saksalan kartanon ja aloitti siellä 1774 ensimmäisenä Savossa perunan viljelyn.
Jack Hawksworth

Jack Hawksworth, 2015
Jack Hawksworth (s. 28. helmikuuta 1991 Bradford, West Yorkshire) on brittiläinen kilpa-autoilija. Hän ajaa vuonna 2015 IndyCar Seriesissä A. J. Foyt Racing -tallin autolla. Debyyttinsä IndyCarissa Hawksworth teki kaudella 2014, jolloin ajoi täyden kauden Bryan Herta Autosport -tallin kalustolla.
Hawksworth voitti vuonna 2012 Star Mazda Championship -sarjan mestaruuden. Kyseessä oli hänen ensimmäinen vuotensa Pohjois-Amerikan sarjoissa.
Johan Curnovius

Johan Curnovius (k. kesäkuussa 1665 Kajaani) oli suomalainen kihlakunnantuomari ja Kajaanin pormestari.
Curnoviuksen vanhemmat olivat Porin pormestari, lainlukija Henrik Tomasson (k. 1646) ja Gertrud Simonsdotter. Hän pääsi ylioppilaaksi Turussa 1640 ja oli Turun hovioikeudessa auskultanttina noin 1647.
Curnovius oli Kajaanin vapaaherrakunnan kihlakunnantuomarina 1653–1665 ja hän toimi samalla Kajaanin pormestarina 1659–1665 ja oli muutamia vuosia Kajaanin kaupunginkirjurina.
Johan Curnovius oli naimisissa Felicia Andersdotter Cajanuksen kanssa tämän ensimmäisessä avioliitossa.
Jimmy Pop

Jimmy Pop, Nibe Festival 2009.
Jimmy Pop (oik. James Moyer Franks, s. 27. elokuuta 1972 Trappe, Pennsylvania) on yhdysvaltalainen muusikko. Hän on Bloodhound Gang -yhtyeen laulaja.
Hän ja Daddy Long Legs perustivat yhtyeen vuonna 1992.
Jani Sullanmaa

| Mitalit> Maa:   Suomi.Miesten curling. Olympialaiset  | Mitalit> Maa:   Suomi.Miesten curling. Olympialaiset  | Mitalit> Maa:   Suomi.Miesten curling. Olympialaiset  | Maa:   Suomi> Miesten curling. |
| --- | --- | --- | --- |
|  Hopeaa | Torino 2006 | curling |  |
Jani Sullanmaa (s. 19. joulukuuta 1981 Hyvinkää, Suomi) on hyvinkääläinen curling-pelaaja. Hän on 182 senttimetriä pitkä ja painaa 70 kilogrammaa. Sullanmaan seura on Hyvinkään Curling ry.
Sullanmaa oli Torinon olympialaisissa Markku Uusipaavalniemen kipparoiman Suomen curling-maajoukkueen varapelaajana. Hän ei pelannut yhtäkään ottelua.
Sullanmaa opiskelee mediatekniikkaa ammattikorkeakoulussa.
Maajoukkuesaavutuksia

2002 nuorten MM B-sarjan 6. (2. heittäjä)
2002 nuorten MM B-sarjan hopeaa (3. heittäjä)
2003 nuorten MM 9. (3. heittäjä)
2003 EM 9. (2. heittäjä)
2005 EM 8. (varamies)
2006 olympiahopea (varamies)
2006 MM 5. (2. heittäjä)
Aiheesta muualla

Suomen curling-joukkueen esittely[vanhentunut linkki]
Sullanmaan pelaajatiedot Curlingliiton tietokannassa
Jean Darling

| Jean Darling |
| --- | --- |

Henkilötiedot
Syntynyt: 23. elokuuta 1923 Santa Monica, Kalifornia, Yhdysvallat
Kuollut: 4. syyskuuta 2015 (92 vuotta) Rodgau, Saksa
Ammatti:  näyttelijä
Aiheesta muualla
IMDb 
Jean Darling (23. elokuuta 1923 Santa Monica, Kalifornia – 4. syyskuuta 2015 Rodgau, Saksa) oli yhdysvaltalainen entinen lapsinäyttelijä.
Hän näytteli vuosina 1926–1929 pitkälti yli 30 suositussa Meidän jengi -lyhytelokuvasarjassa (Our Gang), joissa näyttelivät myös muun muassa Jackie Cooper ja Robert Blake. Vuonna 1934 hän teki sen lisäksi lapsiroolin elokuvassa Jane Eyre. Sittemmin hän asui Dublinissa ja kirjoitti salapoliisitarinoita. Häneltä  julkaistiin yli 50 novellia lehdissä Alfred Hitchcock's Mystery Magazine ja Whispers. Tämän lisäksi hän luki kirjoittamiaan tarinoita radiossa, käsikirjoitti radiokuunnelmia ja työskenteli toimittajana. Hän oli naimisissa Reuben Bowenin kanssa, jonka kanssa hänelle syntyi yksi lapsi. Viimeiset vuotensa Darling asui poikansa Royn luona Saksan Rodgaussa.
Aiheesta muualla

Kotisivut
Jean Darling Internet Movie Databasessa. (englanniksi)
Jeffrey Webb

Jeffrey Webb (s. 27. lokakuuta 1998 Kuala Lumpur) on malesialainen alppihiihtäjä.
Webb osallistui vuoden 2018 olympialaisiin. Hän sijoittui suurpujottelussa 68:nneksi ja keskeytti pujottelussa ensimmäisessä laskussa.
Aiheesta muualla

Jeffrey Webb Kansainvälinen hiihtoliitto (FIS). (englanniksi)
Jack Hendry

Jack Hendry (s. 7. toukokuuta 1995 Glasgow) on skotlantilainen jalkapalloilija, pelipaikaltaan keskuspuolustaja. Hän edustaa Saudi-Arabian Valioliigassa pelaavaa Al-Ettifaqia. Hän on pelannut Skotlannin A-maajoukkueessa vuodesta 2018.
Hendry on pelannut Skotlannin lisäksi Englannissa, Australiassa, Belgiassa, Italiassa ja Saudi-Arabiassa. Hän on voittanut liigamestaruuden Skotlannissa Celticin joukkueessa vuosina 2018 ja 2019, vaikkakin jäi noina kausina vähälle peliajalle, sekä Belgiassa Club Bruggen joukkueessa vuonna 2022. Italian Serie A:ssa hän pelasi neljä ottelua ollessaan lainalla Cremonesessa syyskuusta 2022 tammikuuhun 2023.
Hendry pelasi Skotlannin A-maajoukkueessa ensimmäisen kerran maaliskuussa 2018 ystävyysottelussa Unkaria vastaan. Kesällä 2021 käydyissä EM-kilpailuissa hän pelasi avauskokoonpanossa ensimmäisen alkulohko-ottelun mutta ei päässyt muissa otteluissa pelaamaan. Hän on pelannut kesäkuun 9. päivään 2024 mennessä 31 maaottelua ja tehnyt niissä kolme maalia: kesäkuussa 2021 ystävyysottelussa Alankomaita, maaliskuussa 2022 ystävyysottelussa Itävaltaa ja syyskuussa 2022 Kansojen liigan ottelussa Irlantia vastaan.
Johan Rheborg

| Johan Rheborg |
| --- | --- |
 Johan Rheborg vuonna 2013
Henkilötiedot
Koko nimi:  Carl Johan Rheborg
Syntynyt: 5. kesäkuuta 1963 Täby, Ruotsi
Ammatti:  koomikko
Puoliso:  Kristina Rheborg (1989-)
Näyttelijä
Aktiivisena:  1986-
Merkittävät roolit:  Percy Nilegård (NileCity) Farbror Barbro(NileCity) Kenny Starfighter Örjan Lax (Hjälp!) Fredrik "Fredde" Schiller (Solsidan)
Aiheesta muualla
Viralliset kotisivut
IMDb 
Elonet
Carl Johan Rheborg (s. 5. kesäkuuta 1963 Täby) on ruotsalainen koomikko. Hän kuuluu ruotsalaiseen komediaryhmään Killinggänget. Rheborg on 188 senttimetriä pitkä.
Rheborg aloitti koomikon uransa vuonna 1986. Hänet tunnetaan muun muassa NileCity-tv-ohjelmassa esittämistään hahmoista Percy Nilegård ja Farbror Barbro sekä Kenny Starfighterista ja Hjälp!-sarjan Örjan Laxista. Vuodesta 2010 Rheborg on myös esittänyt Fredde Schilleriä suositussa komediasarjassa Solsidan. Vuonna 2020 hänet valittiin esittämään Agatha Christien luomaa suomalaisetsivää Sven Hjersonia samannimiseen saksalais-ruotsalaiseen TV-sarjaan.
Rheborg on ollut naimisissa Kristina Rheborgin kanssa vuodesta 1989 asti. Heillä on vuosina 1991 ja 1993 syntyneet tyttäret.
Johannes VIII (vastapaavi)

Johannes VIII oli diakoni ja vastapaavina Gregorius IV:n kuoltua 25. tammikuuta 844. Hänet syrjäytettiin kuitenkin lähes välittömästi, ja paaviksi nousi Sergius II.
Saman nimen otti vuonna 875 paaviksi kruunattu Johannes VIII.
Jefim Bogoljubov

Jefim Bogoljubov
Jefim Dmitrijevitš Bogoljubov (ven. Ефи́м Дми́триевич Боголю́бов, ukr. Юхим Дмитрович Боголюбов, Juh'ym Dmytrovytš Boholjubov, 14. huhtikuuta 1889 – 18. kesäkuuta 1952) oli ukrainalais-saksalainen shakin suurmestari.
Bogoljubov otteli maailmanmestaruudesta kahdesti Aleksandr Alehinia vastaan, mutta hävisi molemmat ottelut.
Bogoljubovin mukaan on nimetty Bogointialainen puolustus: 1.d4 Rf6 2.c4 e6 3.Rf3 Lb4+
Aiheesta muualla

Jefim Bogoljubov ChessGames.com-sivustolla (englanniksi)
John Johansson i Brånsta

John Harald Johansson (2. heinäkuuta 1894, Kumla – 13. marraskuuta 1954, Kumla) oli ruotsalainen maanviljelijä ja poliitikko, joka kuului keskustapuolueeseen.
John Johansson oli Ruotsin valtiopäivien ensimmäisen kamarin jäsen vuodesta 1951 kuolemaansa saakka Örebron läänin vaalipiiristä valittuna.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:John Johansson i Brånsta
Jeffrey Walker (näyttelijä/ohjaaja)

| Jeffrey Walker> Henkilötiedot |
| --- | --- |
Syntynyt: 10. heinäkuuta 1982 (ikä 42) Melbourne, Victoria, Australia
Ammatti:  Näyttelijä  Ohjaaja
Puoliso:  Brooke Harmon
Näyttelijä
Palkinnot
 Young Actor's Award (1997) 
Aiheesta muualla
IMDb 
Elonet
Jeffrey Walker (10. heinäkuuta 1982 Melbourne) on australialainen näyttelijä ja ohjaaja. Hän on ohjannut muun muassa osan H2O: Just Add Water -sarjan jaksoista. Suomessa sarjaa on esitetty Summerissa.